ક્રોસ મેદાન ગાર્ડનમાં ટ્રિમ કરેલા ગ્રાસની લૉન છે અને બાળકોને રમવાનાં સાધનો પણ સારી કન્ડિશનમાં છે. એ ગાર્ડનમાં ઊભું કરવામાં આવેલું આર્ટિસ્ટિક ચરખાનું શિલ્પ પણ સુંદર છે અને એને મેઇન્ટેઇન કરવામાં આવ્યું છે. ત્યાં લોકો પણ લૉન પર બેસે છે, આરામ કરે છે, છાપાં વાંચે છે, મીટિંગો કરે છે અને કૉલેજના સ્ટુડન્ટ્સ ભણે પણ છે. ગાર્ડનમાં કચરો જોવા મળતો નથી. બીજી બાજુ ભાટિયા ગાર્ડનમાં લોકો ગમે ત્યાં પેપર પાથરીને સૂતા હોય છે. ત્યાં જમતા પણ હોય છે અને એંઠવાડ અને કચરો પણ ત્યાં જ નાખતા હોય છે. મહિલાઓ સહિત અનેક લોકો ત્યાં પત્તાં રમતા જોવા મળે છે. બાળકોનાં સાધનો પણ તૂટેલી હાલતમાં છે. આ વિશે જણાવતાં ત્યાંના એક કર્મચારીએ કહ્યું હતું કે ‘થોડા વખત પહેલાં જ ભાટિયા ગાર્ડનને નવો ઓપ આપવામાં આવ્યો હતો અને થોડો વખત એ બહુ સારી રીતે મેઇન્ટેઇન થઈ શક્યું. જોકે ત્યાર બાદ અહીં લોકો પત્તાં રમતા હોવાથી, ગદુર્લ્લાઓ આવતા હોવાથી તથા સમાજના ઉતાર જેવા ગુંડાઓ તેમની મંડળી જમાવતા હોવાથી ધીમે-ધીમે સારા લોકો અહીં આવતા ઓછા થઈ ગયા છે અને હવે એને મેઇન્ટેઇન કરવામાં કોઈ રસ બતાવતું નથી.’